OpenLLM-France/wikimedia huggingface dataset:
# Martín Vellisca González

Martín Vellisca González (Madrid, 22 d'agost de 1971) és un futbolista madrileny, que juga de migcampista.

## Trajectòria

Forjat entre el Valdepeñas CF i el Getafe CF, va començar a destacar a les files de la UD Salamanca, amb la qual va jugar a Segona Divisió i va debutar a la màxima categoria a la campanya 95/96, en la qual va disputar 39 partits i va marcar un gol. En els diferents anys que va estar a l'equip castellanolleonès va ser titular indiscutible del seu equip, una situació que es repetiria amb el fitxatge pel Reial Saragossa a l'estiu de 1999.
Amb l'equip aragonès va quallar tres bones temporades, en les quals va guanyar la Copa del Rei del 2001. Però, el Zaragoza va baixar de categoria el 2002. En Segona, Vellisca ja no va comptar tant i la temporada 03/04, de nou a primera divisió, tot just va aparèixer en cinc partits. En eixa temporada, els aragonesos guanyaven una altra Copa del Rei.
La temporada 04/05 s'incorpora a la UD Almería, de Segona, on és titular la primera temporada, estatus que perd la temporada 05/06. A la temporada següent s'incorpora al Logroñés CF.
# Francesc Vallès i Cuchí

Francesc Vallès i Cuchí (Reus 17 de maig de 1797- Barcelona 1879) va ser un arquitecte català.
Fill de Narcís Vallès, mestre d'obres i de Josefa Cutxí i Ferran. Nebot de Tomàs Vallès, amb el mateix ofici, Va estudiar arquitectura a l'Escola de la Llotja, on va ser deixeble d'Antoni Cellers, i es va titular a Madrid el 1825. El 1826 es va establir a Barcelona, on va redactar un projecte que no s'arribà a realitzar, de reforma de la plaça de Sant Jaume i la façana de la casa de la ciutat. Va dissenyar i dirigir la construcció de la Font de Neptú a Igualada, amb Damià Campeny que en portà la direcció artística (1827-1832), i va dictaminar sobre el projecte del Teatre del Liceu el 1846. D'edificis importants construïts per ell es coneix la casa Vilageliu, al carrer de Ferran de Barcelona, edificada el 1847. El 1848 va aixecar els plànols del convent de Framenors que havia estat enderrocat el 1837, i va projectar la reconstrucció de l'església de Sant Joan Despí el 1850. Va ser acadèmic de mèrit de San Fernando.

## Referències

* ↑ «Parròquia de Sant Pere apòstol.Baptismes.1797.Pàg.367». A.H.A.T., 17-05-1797. [Consulta: 29 octubre 2019].
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 662.
* ↑ «Francesc Vallès i Cuchí». Gran Enciclopèdia Catalana. Barcelona: Grup Enciclopèdia Catalana.
# Leporinus badueli

Leporinus badueli és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 10,5 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: Guaiana Francesa.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Giovanna Blanco

Giovanna José Blanco Bazon (El Tigre, 18 de desembre de 1982) és una esportista veneçolana que va competir en judo, guanyadora d'una medalla als Jocs Panamericans de 2003, i set medalles al Campionat Panamericà de Judo entre els anys 2000 i 2008.
Va participar en dos Jocs Olímpics d'Estiu els anys 2004 i 2012, la seva millor actuació va ser un setè lloc assolit a Atenes 2004 en la categoria de +78 kg.

## Palmarès internacional

Jocs Panamericans :
| Any | Lloc | Medalla | Categoria |
| 2003 | Santo Domingo ( República Dominicana) | 2 | +78 kg |
| Campionat Panamericà ||||
| Any | Lloc | Medalla | Categoria |
| 2000 | Orlando ( Estats Units) | 3 | +78 kg |
| 2002 | Santo Domingo ( República Dominicana) | 2 | Oberta |
| 2004 | Illa de Margarita ( Veneçuela) | 1 | +78 kg |
| 2004 | Illa de Margarita ( Veneçuela) | 1 | Oberta |
| 2006 | Buenos Aires ( Argentina) | 1 | Oberta |
| 2006 | Buenos Aires ( Argentina) | 2 | +78 kg |
| 2008 | Miami ( Estats Units) | 2 | +78 kg |

## Referències

* ↑ Giovanna Blanco en Judoinside.com (anglès)
* ↑ Giovanna Blanco Arxivat 2012-11-03 a Wayback Machine. en Sports-reference.com (SR/Olympic Sports) (anglès)
# Luminance HDR

Luminance HDR (antigament Qtpfsgui) és programari lliure de creació d'imatges d'alt rang dinàmic. Està disponible per als sistemes Linux, Mac OS i Windows.

## Suport

Luminance HDR suporta diferents formats HDR:
* OpenEXR (exr)
* RGBE (Radiance) (hdr)
* TIFF 16 bit, 32 bit (tiff)
* Format RAW
També suporta formats no HDR:
* JPEG
* PNG
* PPM - PBM
* TIFF (8 bit)

## Significació

Qtpfsgui correspon en les noms dels tres components:
* Qt : del nom de les llibreries d'objectes gràfics Qt4.
* pfs : amb relació al nom “pfs”, programaris dels quals es basa el programari.
* gui : Acrònim de graphical user interface (interfície gràfica d'usuari)

## Vegeu també

* Mapa de bits
* GIMP
* Llibreries Qt

## Enllaços externs

* Luminance HDR - Lloc web oficial
* Luminance HDR a SourceForge.net
* Luminance HDR a Github
# Feletto

Feletto és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord de Torí. A 1 de gener de 2019 la seva població era de 2.265 habitants.
Feletto limita amb els següents municipis: San Giorgio Canavese, Rivarolo Canavese, Lusigliè, San Giusto Canavese i Bosconero.

## Referències

* ↑ «Resident population on 1st january» (en anglès). ISTAT. [Consulta: 4 abril 2020].
# Jordi Martí Grau

Jordi Martí Grau (Barcelona, 1965) és un gestor cultural i polític català, secretari d'Estat de Cultura des de novembre de 2023 amb l'equip d'Ernest Urtasun.

## Trajectòria

Es va llicenciar en Ciències de l'Educació.
Va ser coordinador del pla estratègic de cultura de l'Ajuntament de Barcelona entre el 1996 i el 1999, i gerent de l'Institut de Cultura de Barcelona entre el 1999 i el 2013. També va ser delegat de l'Ajuntament de Barcelona entre 2007 i 2011.
Candidat al número 7 de la llista de Partit dels Socialistes de Catalunya-Progrés Municipal (PSC-PM) per a les eleccions municipals de 2011 a Barcelona, va resultar elegit regidor de la corporació 2011-2015 de l'Ajuntament de Barcelona. Portaveu del Grup Municipal Socialista després de la sortida de Jordi Hereu, va renunciar a la seva acta de regidor el 9 de maig de 2014.
Després de quedar tercer en les primàries per seleccionar l'aspirant del partit a l'alcaldia de Barcelona, va abandonar el PSC i va passar a exercir com a portaveu d'una de les seves escissions sobiranistes, el Moviment d'Esquerres (MES).
El juny de 2015 va ser fitxat per l'alcaldessa Ada Colau com a gerent de l'Ajuntament. Inclòs com a candidat al número 5 de la llista de Barcelona en Comú-En Comú Guanyem per a les eleccions municipals de 2019 a Barcelona, va ser elegit regidor. Es va ocupar de les àrees de Presidència, Economia i Pressupost, a les quals hi va incorporar el 2021 la de Cultura, arran de la dimissió de Joan Subirats. Després de les eleccions generals de 2023 i la formació d'un nou govern presidit per Pedro Sánchez, fou nomenat secretari d'Estat de Cultura.

## Referències

* 1 2 3 «Joan Subirats es jubila i Jordi Martí serà el seu substitut». El Punt Avui. Girona, 07-07-2021, p. 34.
* ↑ Pereda, África Gelardo Arrebola, Cristina F. «El número 2 de Ada Colau en Barcelona, Jordi Martí, será el secretario de Estado de Cultura» (en castellà), 20-11-2023. [Consulta: 20 novembre 2023].
* ↑ «La dirección del PSC de Barcelona propondrá a Jordi Martí como sustituto de Hereu». La Vanguardia, 10-02-2012 [Consulta: 19 juny 2019].
* ↑ «Así será el nuevo Pleno del Ayuntamiento durante el mandato 2019-2023». Barcelona Aumentada, 16-06-2019 [Consulta: 19 juny 2019].
* ↑ «Toma posesión la nueva concejala del grupo socialista, Nuria Carmona». La Vanguardia, 06-06-2014.
* ↑ «Colau ficha a Jordi Martí como gerente del ayuntamiento». Economia Digital [Consulta: 19 juny 2019].
* ↑ «Colau ficha a Jordi Martí, exlíder del PSC barcelonés, como gerente del nuevo Ayuntamiento». eldiario.es, 09-06-2015 [Consulta: 19 juny 2019].
# ISO 3166-2:CX

ISO 3166-2:CX és el subconjunt per a l'illa Christmas de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment l'illa Christmas no té cap divisió territorial que conformi el seu codi ISO 3166-2. El territori no té cap subdivisió territorial
L'illa Christmas són una dependència d'Austràlia, tenen oficialment assignat de l'estàndard ISO 3166-1 alfa-2 el codi CX.

## Enllaços externs

* ISO Online Browsing Platform: CX (Plataforma Online d'Exploració ISO: CX) (anglès)
* Illa Christmas, Statoids.com (anglès)
# Martín Torrijos

Martín Erasto Torrijos Espino (Chitré, Província d'Herrera, 18 de juliol de 1963) és un polític panameny. Va ser el 48è president constitucional de la República de Panamà, durant el període 2004-2009. Està casat amb Vivian Fernández de Torrijos, amb qui forma una llar integrada a més, pels seus fills Daniella María, Martín Omar i Nicolás Antonio, és el fill del General Omar Torrijos Herrera.

## Referències

* ↑ «Biografía de Martín Torrijos Espino» (en (castellà)). [Consulta: 30 octubre 2016].
# Francesc Vayreda i Casabó

Francesc Vayreda i Casabò (Olot, 19 de maig de 1888— 1929) fou un pintor català.
Era fill de Joaquim Vayreda i Vila, que li va fer de pare i de mestre i de Mercè Casabó i Puig de la Bellacasa tots dos naturals d'Olot. Va iniciar l'aprenentatge formal a l'Escola de Belles Arts d'Olot, llavors dirigida per Josep Berga i Boada. Posteriorment es traslladaria a Barcelona a estudiar a l'Acadèmia Galí, i faria una estada a París per complimentar la seva formació i on rebria influència de mestres impressionistes com Cézanne. Com a artista, va exposar diverses vegades a la Sala Parés.

## Referències

* ↑ «Baptismes (1885-1894). Pàg.173». A.D.Girona. Olot.Parròquia de Sant Esteve, 19-05-1888. [Consulta: 5 febrer 2020].
* ↑ «Francesc Vayreda i Casabó». Gran Enciclopèdia Catalana. Barcelona: Grup Enciclopèdia Catalana.
* ↑ Canals, Josep Maria «Francesc Vayreda i Casabó, un altre Vayreda a tenir en compte». Revista de Girona, 232, 01-10-2005, pàg. 44 [Consulta: 15 gener 2017].
# Leporinus bahiensis

Leporinus bahiensis és una espècie de peix de la família dels anostòmids i de l'ordre dels caraciformes.

## Hàbitat

Viu en zones de clima subtropical.

## Distribució geogràfica

Es troba a Sud-amèrica: Bahia (Brasil).

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Giovanna Bruna Baldacci

Giovanna Bruna Baldacci (Pistoia, 19 de novembre de 1886 - segle XX) fou una compositora, pianista, professora de música i poeta italiana.

## Biografia

Va estudiar piano i composició a l'Istituto Musicale de Florència amb Francesco Cilea i Moretti.
Després d'acabar els seus estudis, Baldacci va treballar com a concertista de piano a Itàlia i a Suïssa. També va ensenyar cant coral i va contribuir amb articles a revistes professionals. El 1910 va guanyar el primer premi de composició en un concurs del Liceu italià. Entre els anys 1915 i 1919 va participar com a pianista i compositora en concerts del Lyceum de Florència. L'any 1916 apareixia com a professora de cant i de piano a Florència, segons l'anuari de la Toscana "guia administrativa, comercial i professional de la regió".
Va col·laborar com a escriptora de poesies a la revista Cordelia amb un total de 26 articles, publicats entre 1906 i 1911.
A partir del 1919 no es tenen notícies seves. Segons algunes fonts i a partir de la data d'edició d'algunes de les seves obres, espot afirmar que l'any 1936 encara vivia i era a Florència.

## Obres

Baldacci va compondre sobretot cançons i peces per a piano. Les obres seleccionades inclouen:
* I mesi dell'anno, coral infantil
* Madrigale per a tres veus i piano

## Referències

* ↑ Zanetti, Roberto. La musica italiana nel Novecento: Volume 1, 1985.
* ↑ Sadie, Julie Anne. The Norton/Grove dictionary of women composers (Digitalitzat en línia per GoogleBooks), 1994. ISBN 9780393034875.
* ↑ Sica, Francesca Perruccio. «Baldacci, Giovanna Bruna». Arxivat de l'original el 4 març 2016. [Consulta: 22 gener 2011].
* ↑ Imbergamo, Barbara «Còpia arxivada». Lyceum (1908-2005), pàg. 105-106. Arxivat de l'original el 2021-10-08 [Consulta: 7 desembre 2021].
* ↑ Annuario toscano guida amministrativa, commerciale e professionale della regione (en italià). 11a edició. Florència: Enrico Ariani, 1916, p. 320-322.
* ↑ Bloom, Karin «7.3 Dati sociologici sulle collaboratrici». Cordelia, 1881–1942 - Profilo storico di una rivista per ragazze, pàg. 125.
* ↑ «Baldacci, GiovannaBruna - Llistat de composicions» (en anglès). composers-classical-music.com. [Consulta: 7 desembre 2021].

## Enllaços externs

* «Giovanna Bruna Baldacci, llistat de partitures» (en italià). OPAC - Biblioteca Nazionale Centrale di Firenze. [Consulta: 7 desembre 2021].
# Feldkircher Lyrikpreis

El Feldkircher Lyrikpreis és un premi literari de poesia en llengua alemanya convocat pel teatre Theater am Saumarkt a Feldkirch, Vorarlberg/Àustria. Els sponsors són el govern austríac, les autoritats de Vorarlberg i banques privades. El 2003, el Premi de Poesia de Feldkirch va ser convocat per la primera vegada.
La convocatòria està oberta a poemes en alemany i es dirigeix a autors internacionals. El jurat està format per germanistes i autors. Cada tardor, els laureats es presenten al públic. Els textos dels guanyadors estan arxivats a la Biblioteca de Vorarlberg.

## Guanyadors
### 2007

* Klaus Händl
* Bernhard Saupe
* Alexandra Lavizzari
* Thomas Steiner

### 2006

* Adelheid Dahimène
* Christine Haidegger
* Ludwig Laher
* Hans Eichhorn

### 2005

* Knut Schaflinger
* Julia Rhomberg
* Udo Kawasser
* Klaus Ebner

### 2004

* Elsbeth Maag
* Knut Schaflinger
* Lisa Mayer
* Gertrude Pieber-Prem
* Sabine Eschgfäller
* Udo Kawasser i Walter Pucher

### 2003

* Elfriede Kehrer
* Norbert Mayer
* Walter Pucher
* Mechthild Podzeit-Lütjen
* Ulrike Ulrich

## Enllaços externs

* Theater am Saumarkt
* Article de la televisió austríaca sobre el 5e Premi de Feldkirch Arxivat 2011-07-06 a Wayback Machine.

## Fonts

* Diari austríac Vorarlberger Nachrichten
# Jeleznodorojni

«Jeleznodorojni» té aquests significats:
* Jeleznodorojni (Moscou), localitat de l'óblast de Moscou, a Rússia
* Jeleznodorojni (Rostov), localitat de l'óblast de Rostov, a Rússia
* Jeleznodorojni (Stàvropol), localitat del krai de Stàvropol, a Rússia
# ISO 3166-2:DK

ISO 3166-2:DK és el subconjunt per a Dinamarca de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Dinamarca l'estàndard ISO 3166-2 està format per 5 regions.
Cada codi es compon de dues parts, separades per un guió. La primera part és DK, el codi ISO 3166-1 alfa-2 per a Dinamarca. La segona part són dos dígits (81–85).

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
Els noms de les subdivisions són ordenats segons l'ordre de l'alfabet danès: a-z, æ, ø, å.
| Codi | Nom de la subdivisió (da) | Nom de la subdivisió (ca) |
| DK-84 | Hovedstaden | Hovedstaden |
| DK-82 | Midtjylland | Jutlàndia Central |
| DK-81 | Nordjylland | Jutlàndia Septentrional |
| DK-85 | Sjælland | Regió de Sjælland |
| DK-83 | Syddanmark | Dinamarca Meridional |
* ↑ Nom en català no inclòs a l'estàndard ISO 3166-2.

## Enllaços externs

* ISO Online Browsing Platform: DK (Plataforma Online d'Exploració ISO: DK) (anglès)
* Regions de Dinamarca, Statoids.com (anglès)
# Flegont

Flegont (grec antic: Φλέγων, llatí: Phlegon) fou un llibert de l'emperador Hadrià (i no pas d'August, com diu la Suïda per error) nadiu de Tral·les de Lídia que va destacar per la seva activitat com a escriptor. Va escriure un llibre sobre les olimpíades que arriba fins a l'olimpíada 229, l'any 137, cosa permet situar la seva mort després d'aquesta data. De tots els seus escrits se'n conserven dos de breus, i la resta es coneix només per referències d'altres autors.
Les seves obres són:
* Περὶ θαυμασίων (Sobre les coses admirables), un tractat sobre fets meravellosos que ha arribat fins avui excepte l'inici. És una obra deficient i plena de contes ridículs. Aquesta obra s'ha conservat.
* Περὶ μακροβίων (Sobre la llarga vida), un llibre que també es conserva, d'unes quantes pàgines, que ofereix una llista de noms de persones que a Itàlia havien arribat a més de cent anys. Va ser copiat de les llistes dels censors (έξαυτῶν τῶν ἀποτιμήσεων), i no té gens d'interès. Al final hi ha un extracte dels oracles de la Sibil·la. Aquesta obra s'ha conservat.
* Ολυμπιονικω̂ν καὶ χρονικω̂ν συναγωγή, o χρυνογραφίαι o ̓Ολυμπιάσες, disset llibres sobre les olimpíades, que donen notícia des de l'Olimpíada 1 (776 aC) fins a l'Olimpíada 229 (any 137). Estava dedicat a Alcíbíades, un membre de la guàrdia personal d'Hadrià. Aquesta va ser l'obra més important de Flegont. L'inici del manuscrit es conserva en altres obres d'ell, i Foci dona un extracte de l'Olimpíada 177. Només es coneix pels comentaris que en fan Jeroni d'Estridó, Esteve de Bizanci, Orígenes i altres.
* ̓Ολυμπιάσες ἐν βιβλίοις ή, un llibre també sobre les Olimpíades, que sembla un resum de l'anterior.
* Επιτομὴ ̓Ολυμπιονικω̂ν ἐν βιβλίοις β́; la Suïda esmenta aquest epítom de les Olimpíades, que segurament seria un llistat de guanyadors als Jocs Olímpics.
* Εκφπρσις Σικελίας
* Περὶ τω̂ν παρὰ ̔Ρωμαίοις ἑοθτω̂ν βιβλία γ́
* Περὶ τω̂ν ἐν ̔Ρώμῃ τόπων καὶ ω̂ν ἐπικέκλην ται ὀνομάτοων, aquesta obra i les dues anteriors només les esmenta la Suïda.
* Un vida d'Hadrià escrita realment pel mateix emperador però publicada com a obra de Flegont, segons Espartià.
* Γυμαι̂κες ἐν πολεμικοι̂ς συνεταὶ καὶ ἀνδρει̂αι, un petit tractat que probablement no era de Flegont.

## Referències

* ↑ Phlegon a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 337
# Giovanna Crivelari

Giovanna Crivelari Anselmo (Londrina, 23 de febrer de 1993) és una futbolista brasilera que juga com a davantera del Llevant. Ha guanyat la Copa Libertadores, un campionat brasiler i dos paulistes.
Ha jugat a 3B da Amazonia, Avaí Kindermann, Napoli, Vitoria das Tabocas, Sao Paulo, Foz Cataratas, Sao Caetano o Santos, així com el Gyeongju KHNP coreà i el Hangzhou Greentown de la Chinese Women's Super League.

## Referències

* ↑ Giovanna Crivelari, Fitxa a Soccerway. Consultat 26 setembre 2021.
* 1 2 «El Levante ficha a la delantera brasileña Giovanna Crivelari» (en castellà). El Desmarque, 23-08-2021. [Consulta: 26 setembre 2021].
* ↑ «#LUDFem | El Levante ficha a la delantera brasileña Giovanna Crivelari». Plaza deportiva, 23-08-2021. [Consulta: 30 setembre 2021].
# Lužianky

Lužianky és un poble i municipi d'Eslovàquia que es troba a la regió de Nitra, al sud-oest del país.El 2021 tenia 3.060 habitants.

## Història

La primera menció escrita de la vila es remunta al 1113.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce Lužianky» (en eslovac). Obec Lužianky. [Consulta: 7 agost 2022].
# FHM

* Per a altres significats, vegeu «Federació Hotelera de Mallorca».
FHM o For Him Magazine (en anglès, 'revista per a ell') és una revista mensual per a homes. Va ser publicada per primera vegada al Regne Unit el 1985 amb el nom de For Him, el qual va canviar a FHM onze anys després. Creada per Chris Astridge, la revista es basava principalment en la moda i era distribuïda a través d'outlets de roba masculina. La seva circulació es va expandir als quioscos de diaris i va començar a ser editada trimestralment el 1987. FHM va ser venuda per la companyia EMAP a la seva símil alemanya Bauer Verlagsgruppe el desembre de 2007.

## Enllaços externs

* Pàgina Oficial de FHM (anglès)
* Pàgina FHM Espanya (castellà)